Document ID: 32001R1252

Uredba Komisije (ES) št. 1252/2001
z dne 26. junija 2001
o spremembi Uredbe (EGS) št. 1445/76 o določitvi seznama različnih sort Lolium perenne L.
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2358/71 z dne 26. oktobra 1971 o skupni ureditvi trga za semena [1], kakor je bila nazadnje spremenjena z Uredbo (ES) št. 2371/2000 [2], in zlasti člena 3(5) Uredbe,
ob upoštevanju naslednjega:
(1) Uredba Komisije (EGS) št. 1445/76 [3], kakor je bila nazadnje spremenjena z Uredbo (ES) št. 1389/2000 [4], navaja sorte Lolium perenne L. z dobro trpežnostjo, pozne ali srednje pozne, in sorte Lolium perenne L. s slabo trpežnostjo, srednje pozne, srednje zgodnje ali zgodnje, v smislu določb, sprejetih na podlagi člena 3 Uredbe (EGS) št. 2358/71.
(2) Od zadnje spremembe Uredbe (EGS) št. 1445/76 se potrjeno seme nekaterih sort Lolium perenne L. ne trži več, medtem ko se na trgu pojavlja potrjeno seme drugih sort in se bo prvič tržilo v tržnem letu 2001/02. Nadalje se nekatere sorte Lolium perenne L. vključijo v enega izmed zgoraj opredeljenih seznamov na podlagi uporabe meril za razvrščanje. Prilogi k Uredbi (EGS) št. 1445/76 bi bilo torej treba ustrezno spremeniti.
(3) Ukrepi, predvideni s to uredbo, so v skladu z mnenjem Upravljalnega odbora za semena -
SPREJELA NASLEDNJO UREDBO:
Člen 1
Prilogi I in II k Uredbi (EGS) št. 1445/76 se nadomestita s prilogama k tej uredbi.
Člen 2
Ta uredba začne veljati 1. julija 2001.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. junija 2001

Labels: 17
6